Broj: \_\_\_\_\_\_\_\_\_\_\_

Datum: 29.07.2021.

**Općina Novo Sarajevo**

**Općinsko vijeće Novo Sarajevo**

**n/r predsjedavajući, Robert Pleše**

Na osnovu odredbi člana 13. Zakona o principima lokalne samouprave u FBiH", (Službene novine Federacije BiH)", broj 49/06 i člana 19. Statuta Općine Novo Sarajevo ("Službene novine Kantona Sarajevo", broj 35/10), člana 22. stav 5. Poslovnika Općinskog vijeća - prečišćeni tekst ("Službene novine Kantona Sarajevo", broj: 37/13, na 3. sjednici Općinskog vijeća od 29.04. 2021. godine, podnosim:

**I N I C I J A T I V U**

Za organizaciju i uvođenje redovnog historijskog časa o genocidu u Srebrenici

za OŠ na području Općine Novo Sarajevo

**Obrazloženje:**Historijski čas koji bi se održao u Memorijalnom centru u Srebrenici, ima za cilj naobrazbu mlađih generacija o značajnim dešanjima u historiji Bosne i Hercegovine.

Napominjem, da je Vlada Zeničko-dobojskog kantona zajedno sa Ministarstvom za obrazovnje, nauku, kulturu i sport potpisala sporazum na temu historijskog časa još 2020.g.

Historijski čas za učenike VI razreda osnovnih škola, i viših godina, održavao bi se u prisustvu profesora historije, profesora škola i predavača te uz gostovanje žrtava rata ili drugih referentnih predavča na temu genocida u Srebrenici. U okviru posjete učenici i profesori bi obišli mezarje, prisustvovali historijskom času te pogledali film i muzejske postavke o stradanjima u julu 1995. godine. Neposredno učenje o strahotama i golgoti kroz koje su prolazile žrtve srebreničke tragedije, jako je važno da buduće generacije zapamte, ne zaborave i u svojim odrastanjima ne dozvole ponavljanje bilo kakvih zločina.

Časovi bi bili održani na volonterskoj osnovi, dok za prevoz učenika i obrok, Općina bi trebala izdvojiti određena sredstva.

**Dostaviti:**

1. Općinskom vijeću
2. Načelniku Općine
3. Arhivu

**VIJEĆNIK OV NOVO SARAJEVO**

Nedim Salihagić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_